URRUZUNO URRESTI (EH Bildu, 2020-02-07):
Controla. A ver. Bakartxo, controla a los hooligans de tu partido.
A ver, egutegi hori hori egon behar zen 2018ko abenduaren 28an, Inuzente egunean, Inuzente egunean. Eta hori da egiten ari digutena. Ze izugarrizko inuzentekeria bat. 41 urte luzez jarraitzen den edo ematen ari den inuzente egun bat izaten da Estatutuarekin. Eta guk esaten dugu hori bete behar da, baina bete egin behar da, eta ezin da erabili hauteskundez kanpaina, hauteskundez kanpaina ba, hemen, mangatik ateratzen den karta bat bezala.
Esaten da, beste alde batetik, greba Gobernuaren kontra. Ez, ez da izan gobernuen kontra. Ez da izan gobernuen kontra. Izan da greba propositibo bat. Eta greba horrek utzi ditu mahai gainean lehen esan ditudan aldarrikapen batzuk. Eta grebarekin posizionatzea ez da alderdikeria egitea, alderdikeria egitea da zu orain egiten ari zaren hauteskunde aurrerapenarekin, diferentziak pixka bat islatzeko.
Grebak balio dute helburuak lortzeko. Galdetu bestela zure taldeko emakumeei, galdetu zure taldeko emakumeei. Lehen greba feministan zure taldeko emakume guztiak txintxo-txintxo oraintxe zeuden lekuan geratu ziren. Hurrengo urteetan ez ordea, hurrengo urteetan ez ordea. Zergatik? Balio dute grebek aurrera egiteko, eta hori da gertatzen ari dena.
Eta Urkullu jaunak oraindik ere jarraitzen du esaten, oraindik ere jarraitzen du esaten ez, ez daukagu, nik ezin dut egin, ez daukagu eskumenik. Baina, aldi berean, aldi berean, esaten digute, esan dit orain, momentu honetan, pentsioak udaletxeen bidez konplementatzeko.
Jaurlaritzak ezin du eta nahi du udaletxeek pentsioak osatzea. Klaro, zuek AHTarekin jarraitzeko. Klaro, amigo.
Bueno, bukatzen joateko. Legealdia, legealdia, Lanbide, Lanbide. Hasi ginen sailburuorde baten adierazpenekin, ezta bere semea ez lukeela horra bidaliko ezta ezertarako ere. Ezta ezertarako ere. Zer egin da Lanbiden lau urteetan? Desastre bat, desastre bat, ikerkuntza, garapena eta berrikuntzan, posizioak galdu. Kohesio sozialean, posizioa galdu. Kalitatezko enplegua, ez naiz errepikatuko, lehen esan dizudana, urte hasiera oso ona. Altzairuaren sektorean, fusioa, Euskaltelen. Zer gertatu da? Ontzigintzan, zer gertatu da? Guzti horren aurrean, guretzat estrategikoak diren gai horietan, non dago Jaurlaritza? Non dago Jaurlaritza? Non dago Tapia andrea?, zertan ari da?
Eta nik ez dut esaten enpresen egunerokoan eta enpresen kudeaketan esku hartu behar denik. Baina norabide bat, herri honek behar duen norabide bat bai markatu behar da. Non dago Jaurlaritza? Inon ez. Kudeaketa legegilea, Martínez jaunak lehen esan duen bezala, zero patatero, Urkullu jauna. Zuk esan dezakezu 29 lege aurkeztu dituzula, baina, zero patatero. Eta zuen ardura da, zuen ardura da, eta da Gobernu honen ereduaren agorpen baten seinalea ez duela erantzunik ematen herri honek etorkizunean behar duenarekiko.
Eta hemen egiten da kudeaketa bat lau urte pasatzeko, baina, lau urte horietan, ezer ez pasatzeko. Lau urte pasatzeko, baina, lau urte horietan, ezer ez pasatzeko.
Beraz, hori bada helburua, zorionak, baina uste dugu herri honek greba orokorrean islatu bezala, beste erantzun batzuk behar dituela jendearen ongizaterako eta benetan jendearen betebeharrak zinez bermatu ahal izateko.